Minisita w'ebyobusuubuzi n'amakolero era nga ye mubaka wa Mawokota North Amelia Kyambadde eggulo yakomekkerezza okwebuuza ku balonzi be ku by'okukyusa Ssemateeka naddala akawaayiro 102b ne yennyamira ku mubaka munne, John Bosco Lubyayi butawagira kukyusa nnyingo eno ate nga ye ssentebe wa NRM owa disitulikiti.
Amelia bwabadde akomekkereza okwebuuza ku balonzibe eKiringete mu Mpigi agambye nti wakutwala ebiteeso byabalonzibe byonna mu paliyamenti kyokka nagamba nti abasinga obunji bawagidde ekkomo ku myaka gya pulezidebnti okugyibwawo wadde nga asanzeemu okusomozebwa kwabavubuka ababadde basombebwa okuva mu bitundu ebirala nebakyankalanya enkiikoze.
Amelia yabadde Kiringente n'agamba nti kyennyamiza omukulembeze waabwe owa NRM okusimbira ekkuuli enkyukakyuka mu Ssemateeka naddala okuggya ekkomo ku myaka gya Pulezidenti n'agamba nti ye waakwanjulayo endowooza z'abalonzi ba Mawokota North ne Lubyayi ayanjuleyo endowooza y'abalonzi be aba Mawokota South.
Amelia yagambye nti abantu basinze kwemulugunya ku mbeera ya byabulamu, ebyenjigiriza n'ebbula ly'emirimu nti byonna waakubissa mu lipooti ye.
lug_Latn lug_Latn lug_Latn lug_Latn